section_heading: Povijest
paragraph_text: Hannover je osnovan u ranom srednjem vijeku na lijevoj obali rijeke Leine kao maleno selo na križanju dvaju trgovačkih puteva, čiji su stanovnici živjeli od ribarenja i prevoženja putnika preko rijeke. Prvi puta se spominje 1241. u dokumentu kojim mu vojvoda Otto I, zvan Otto das Kind, priznaje gradske privilegije.<ref> U 14. stoljeću grad je zaštićen zidinama, a u njega se moglo ući kroz troja gradska vrata koja su se zvala Leintor, Aegidientor i Steintor. U istom stoljeću izgrađene su i tri gradske crkve Aegidienkirche, Marktkirche i Kreuzkirche (crkva Svetog križa).